แวะปั๊มด่วน! OR-BCP ขึ้นราคาเบนซิน-แก๊สโซฮอล์ลิตรละ 60 สต. เริ่มพรุ่งนี้
แวะปั๊มด่วน! OR-BCP ขึ้นราคาเบนซิน-แก๊สโซฮอล์ลิตรละ 60 สต. ส่วนดีเซลคงเดิม เริ่มพรุ่งนี้
แวะปั๊มด่วน! OR-BCP ขึ้นราคาเบนซิน-แก๊สโซฮอล์ลิตรละ 60 สต. ส่วนดีเซลคงเดิม เริ่มพรุ่งนี้
22 มี.ค. 2565

บริษัท ปตท.น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันเบนซินและแก๊สโซฮอล์ทุกชนิด ลิตรละ 60 สตางค์ ส่วนกลุ่มดีเซลทุกชนิดคงราคาเดิม มีผลวันพรุ่งนี้ (23 มี.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 47.36 บาท, แก๊สโซฮอล์ 95 ลิตรละ 39.95 บาท, แก๊สโซฮอล์ 91 ลิตรละ 39.68 บาท, E20 ลิตรละ 38.84 บาท และ E85 ลิตรละ 32.14 บาท ส่วนน้ำมันดีเซล B7, B10 และ B20 คงราคาที่ลิตรละ 29.94 บาท

 